32000R1470
L 165/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1470/2000 НА КОМИСИЯТА
от 5 юли 2000 година
за изменение на Регламент (ЕИО) № 1964/82 относно определяне на условията за предоставяне на специални възстановявания при износ за някои разфасовки обезкостено месо от животни от рода на едрия рогат добитък
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 907/2000 на Комисията (2), и по-специално член 33, параграф 12 от него,
като има предвид, че:
(1)
Регламент (ЕО) № 1000/2000 на Комисията (3), който влезе в сила на 13 май 2000 г., inter alia изменя Регламент (ЕИО) № 3846/87 (4), като създаде номенклатурата на селскостопанските продукти, спрямо които се отпускат възстановявания при износ.
(2)
Това изменение доведе и до необходимостта от адаптиране също така на условието, предвидено в член 6, параграф 3 от Регламент (ЕИО) № 1964/82 на Комисията (5), последно изменен с Регламент (ЕО) № 1452/1999 (6).
(3)
Настоящото изменение освен това позволява актуализирането на някои позовавания на Регламент (ЕИО) № 3665/87 на Комисията (7), заменен с Регламент (ЕО) № 800/1999 (8).
(4)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 6 от Регламент (ЕО) № 1964/82, параграфи 3 и 4 се заменят със следния текст:
„3. Когато разликата в теглото надвишава 10 %, специалното възстановяване се свежда до сумата на възстановяването за продуктите, попадащи в код по КН 0201 30 00 9060, прилагана към датата, отбелязана в клетка 21 от износната лицензия, въз основа на която са извършени формалностите, предвидени в член 5, параграф 1, или в член 26, параграф 1 от Регламент (ЕО) № 800/1999.
4. Санкцията, предвидена в член 51, параграф 1, буква а) от Регламент (ЕО) № 800/1999, не се прилага в случаите, посочени в параграфи 2 и 3.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага по отношение на операции, за които формалностите, посочени в член 5, параграф 1 или в член 26, параграф 1 от Регламент (ЕО) № 800/1999, са изпълнени въз основа на заявените износни лицензии , считано от 13 май 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 2000 година.